Държавен вестник, бр. 103, 2011 г., стр. 7

БРОЙ  103	
Д Ъ Р Ж А В Е Н  В Е С Т Н И К 	
СТР.  7  
(б) Управителен съвет, наричан по-нататък 
„Съветът“;
(в) Международен висш консултативен 
съвет;
(г) Международен академичен консулта­
тивен съвет;
(д) декан.
Член V
Събрание на страните
1. Събранието на страните служи като фо­
рум за страните за консултации по цялостната 
политика на Академията и по други въпроси 
от интерес по това споразумение.
2. Събранието се състои от представители 
на страните по споразумението. Всяка страна 
по това споразумение назначава представител, 
който да действа като член на Събранието. 
Всеки член на Събранието има един глас.
3. Събранието:
(а) приема препоръки, свързани с поли­
тиката и управлението на Академията за 
разглеждане от Управителния съвет;
(б) приема бюджета на Академията, пред­
ложен от Управителния съвет;
(в) участва в дейности по набиране на сред­
ства за Академията в съответствие с чл. ХI;
(г) избира членовете на Управителния съвет 
в съответствие с чл. VI;
(д) взема решение относно отстраняване 
на членовете на Съвета с мнозинство от 2/3;
(е) следи напредъка на дейностите, из­
вършвани от Академията в рамките на това 
споразумение на базата на доклади от Упра­
вителния съвет;
(ж) одобрява международни споразумения;
(з) одобрява създаването на структури на 
Академията и на други места.
4. Събранието заседава най-малко един път 
годишно и взема своите решения с обикновено 
мнозинство, освен ако в това споразумение 
не е предвидено друго. Всеки член има един 
глас. Събранието приема правила за своята 
дейност, избира своите служители, включи­
телно президент и двама вицепрезиденти. 
Членовете на Управителния съвет участват в 
заседанията на Събранието без право на глас.
Член VІ
Управителен съвет
1. Академията се ръководи от Управителен 
съвет, който се състои от единадесет членове. 
Деветте членове се избират от Събранието, 
като се вземат предвид тяхната квалификация 
и опит и се спазва принципът за справедли­
во географско разпределение. В допълнение 
Република Австрия и Службата на ООН за 
наркотиците и престъпността се представляват 
от по един член. Членовете на Съвета изпъл­
няват в лично качество шестгодишен мандат 
и могат да бъдат преизбирани за не повече 
от един допълнителен мандат. При първия 
избор половината от членовете се избират за 
период от три години. 
2. Съветът:
(а) взема решение относно стратегията, 
политиките и указанията за дейностите на 
Академията;
(б) приема правила за дейността на Ака­
демията, включително финансови разпоредби 
и правила за служителите;
(в) назначава, оценява и прекратява назна­
чението на декана за период от четири години, 
който подлежи на подновяване;
(г) създава, ако това е необходимо, кон­
султативни органи и избира техните членове;
(д) избира членовете на Международния 
висш консултативен съвет и на Международ­
ния академичен консултативен съвет, като 
се вземат предвид тяхната квалификация и 
опит и се спазва принципът за справедливо 
географско разпределение;
(е) одобрява работната програма и предава 
бюджета на Академията за одобрение;
(ж) назначава независим външен одитор;
(з) одобрява одитираните финансови из­
влечения;
(и) докладва на Събранието на страните 
за напредъка на дейностите на Академията;
(й) разглежда препоръките на Събрани­
ето относно политиките и управлението на 
Академията;
(к) приема стратегии и указания за осигуря­
ване на финансовите средства на Академията 
и подпомага усилията на декана в тази насока;
(л) определя условията за прием на участ­
ници в програмите, курсовете и срещите на 
Академията;
(м) одобрява създаването на сътруднически 
взаимоотношения в съответствие с чл. XIII;
(н) предава международните споразумения 
на Събранието за одобрение;
(о) оценява дейностите на Академията въз 
основа на доклади, подадени от декана, и прави 
препоръки относно дейността на Академията.
3. Съветът се среща най-малко един път 
годишно и взема своите решения с обикновено 
мнозинство, освен ако в това споразумение не 
е предвидено друго. Всеки член има един глас. 
Съветът приема правила за своята дейност, 
избира своите служители, включително своя 
председател и заместник-председател, и може 
да създава комисии, когато е необходимо, за 
ефективното функциониране на Академията.
Член VІІ
Международен висш консултативен съвет
1. Съветът се консултира от Международен 
висш консултативен съвет, който се състои 
от петнадесет членове, които трябва да бъдат 
утвърдени личности в различни области, които 
имат отношение към дейността на Академията.